जीएसटी बिल की आवश्यक जानकारी व्यापारी वर्ग को दें विभाग: राजकुमार
शिमला | इंडस्ट्रीजएंड ट्रेड्स वेलफेयर एसोसिएशन जिला की शनिवार को खलीनी में बैठक आयोजित की गई। बैठक की अध्यक्षता संस्था के प्रधान राजकुमार शर्मा ने की। उन्होंने कहा कि आबकारी एवं कराधान विभाग जीएसटी बिल के संबधित आवश्यक जानकारी प्रत्येक व्यापारी वर्ग को दंे ताकि इसकी उन्हें पूर्ण रूप से जानकारी उपलब्ध हो सके। उन्होंने कहा कि अभी व्यापारी वर्ग को इस बारे में ज्यादा जानकारी नहीं मालूम। उन्होंने संबधित विभाग से आग्रह किया है कि इस विषय को लेकर विभाग को विशेष अभियान चलाना आवश्यक है। बैठक में जिला महासचिव दिविज सूद, कोषाध्यक्ष सुशील चौहान, विधि सलाह कार रमन पराशर, प्रेस सचिव रोशन गौत्तम, सहित अन्य सदस्यों ने भाग लिया।
इन्हेंचुना सदस्य : इसअवसर पर कार्यकारिणी का विस्तार किया गया। इसमें ठियोग से हेमराज सूद, कोटखाई से संदीप बंटा, संजौली से निर्मल कुमार गुप्ता को सदस्य चुना गया। बैठक में व्यापार वर्ग से जुड़ी विभिन्न समस्याओं पर भी विचार विमर्श किया गया। जिसमें जीएसटी मुख्य मुद्दा रहा। उन्होंने कहा कि शिमला की 17 तहसीलों में भी जल्द से जल्द सदस्य बनाये जाने की सहमति हुई है।
hin_Deva hin_Deva hin_Deva